Nidareid-ulykken

Nidareid-ulykken var en togulykke som skjedde kl. 23:57 natt til 19. september 1921 på Nidareid ved Ila, som i dag er lengst vest i Trondheim sentrum.Nidareidulykken. På sporet. Besøkt 17. september 2021. Nordgående dagtog fra Støren passerte Marienborg kryssingsspor uten å stoppe, og kolliderte med et større ekstratog med gjester fra Dovrebanens høytidelige åpning dagen før. Ekstratoget bestod av to lokomotiver av typen 30b, én godsvogn, seks sovevogner og konduktørvogn bakerst. Blant passasjerene var statsminister Otto Blehr og utenriksminister Johan Ludwig Mowinckel.Aftenposten, 20. september 1921, side 1.

Seks personer omkom og tolv ble skadd i ulykken, mange nasjonalt prominente, deriblant telegrafdirektør Thomas Thomassen Heftye, Dovrebanens egen arkitekt Erik Glosimodt, overingeniør Hans Gudbrand Hammer, direktør for Norges geografiske oppmåling, oberst Nils Johannes Sejersted, kaptein Thoralf Bjørnstad og major Nicolay C. Ræder.

En rekke uheldige omstendigheter og misforståelser som inntraff samtidig var årsak til ulykken. Etter ulykken ble det gjort forbedringer i jernbanens sikkerhetsreglement og rutiner. Fire ansatte i jernbanen ble satt under tiltale, men i hovedsak frikjent.

De omkomnes etterlatte ble av Stortinget tilkjent en årlig tilleggspensjon fra statskassen på kr. 3000,-.Innstilling til Stortinget nr. 293 - 1921.

 Se også 
 Jernbane i Norge
 Liste over togulykker

 Referanser 

 Litteratur 
 Ole Mjelva. Nidareidulykken. I: På Sporet, nr. 32, sider 26-37 (utgitt av Norsk Jernbaneklubb).

 Eksterne lenker 

 Strinda historielag

Kategori:Jernbaneulykker i Norge
Kategori:Transport i Trondheim
Kategori:Trondheims historie
Kategori:Ila (Trondheim)
Kategori:Hendelser i 1921
Kategori:1921 i Norge
Kategori:Trøndelags samferdselshistorie